Mi ara d-tawweḍ taggara n ugraw, ameqqran n taddart ad d-ifekk urag i yirgazen akken ad d-ffɣen, win ara yeffɣen uqbel lawan ad d-ifekk lexṭṭiya.Deg kra n tegnatin, ma yella-d imenɣi gar twaculin neɣ teɣli temggerḍt, agraw n taddart ur yessaweḍ ara akken ad d-yefru tamsalt, ad d-iger tiɣri i yimɣaren n leɛrec akk d yimrabḍen akken ad d-assen ad d-kecmen gar twaculin yettnaɣen.Tajmaɛt n taddart, ulac d acu i as-ittruḥun, telha akked tlufa n taddart, txeddem islaganen, ajmaɛ n tebzert, lexṭṭiyat, aheggi n tcemlilin akk d tmecreḍt. Ula deg lawan n ṭṭraḍ d umennuɣ, d tajmaɛt i tt-igezzmen deg ṛṛay ma taddart ad d-tekki neɣ ala deg umennuɣ.